Guttorm Andreasen

Guttorm Andreasen (født 1966) er en norsk programleder, journalist, foredragsholder, musiker og DJ. Fra 2024 er han styreleder i Norsk podkastforening.

Andreasen begynte å jobbe i Radio Nova og RadiOrakel i Oslo i 1985, og Studentradioen i Bergen (1986–1992), hvor han i flere perioder var både musikkredaktør og ansvarlig redaktør. 

Fra 1992 til 2008 var han programleder, vaktsjef, produsent og reporter i en rekke programmer i NRK radio og TV. Han var med i NRK P3 fra starten i 1993 og var programleder for bl.a. Filmpolitiet, Lørdagsbarnetimen, musikkprogrammet Lama og TV-programmet Stereo (2002–2003). Han laget musikkprogrammet Wasabi på NRK P2 hver dag fra 2003 til 2006. Han har vært tilbake som programleder på NRK i flere perioder, blant annet i NRK P13. I perioden 2010–2013 laget han en av Norges første podkaster/nettradioprogram, «99 Minutes», om norsk musikk, på engelsk, for MIC Norsk Musikkinformasjon. Siden 2008 har han drevet podkast- og lydstudioet STUDIO 99.

Som DJ opptrer Andreasen under navnet DJ 99. Han har spilt på en rekke festivaler og klubber i inn- og utland siden 1979. Han kom til finalen i The International World Beat DJ Competition i London i 2005. 

Andreasen er også norgesmester i fekting (florett) i 1985.

 Referanser 

 Eksterne lenker 
 Guttorm Andreasen

Kategori:Norske radiojournalister
Kategori:Norske radioprogramledere
Kategori:Norske TV-programledere
Kategori:Norske artister innen elektronisk musikk
Kategori:Norske DJ-er
Kategori:Norske fektere
Kategori:NRK-journalister
Kategori:Norske podkastere
Kategori:Norske musikkjournalister
Kategori:Norgesmestere i fekting
Kategori:Medlemmer av Studentradioen i Bergen
Kategori:Programledere for NRK TV
Kategori:Programledere for NRK Radio
Kategori:Personer fra Oslo